	

	THIRRJE PËR APLIKIM PËR POZICIONIN E
PËRGJEGJËSIT TË SEKTORIT TË MENAXHIMIT TË
TEKNOLOGJISË SË INFORMACIONIT
NË SUOGJ "KOÇO GLIOZHENI"






Bazuar në  Strukturën e  miratuar me vendim bordi Nr. 1, datë 18.12.2025 për“Miratimin e ndryshimeve në strukturën organizative të SUOGj “Koço Gliozheni”, shpallet thirrja për aplikim për pozicionin e lirë të punës: “Përgjegjës Sektori i Menaxhimit të Teknologjisë së Informacionit” në SUOGj "Koço Gliozheni"Tiranë.
	Dorëzimi i dokumentave bëhet brenda datës 22 Korrik – 3 Gusht 2026
[bookmark: _Hlk133255633]pranë arkivë-protokollit në  SUOGj "Koço Gliozheni", 
në adresën Blv. “Bajram Curri” 9 (sipër Brrylit), Tiranë (brenda orarit zyrtar)
	










Pozicioni: “Përgjegjës Sektori i Menaxhimit të Teknologjisë së Informacionit” në SUOGj "Koço Gliozheni" Tiranë –1(një) 

Përshkrimi i detyrave dhe përgjegjësitë e punës:
1. Përgjegjësi i sektorit raporton dhe përgjigjet për aktivitetin e tij para Drejtorit të SUOGj “Koço
Gliozheni”;
2. Monitoron dhe zhvillon sigurinë teknike me qëllim rritjen e sigurisë për pacientët dhe përdoruesit;
3. Zbaton politikat dhe strategjitë për zhvillimin e teknologjisë së informacionit;
4. Promovon teknologjitë e reja dhe jep kontribut në edukimin dhe nxitjen e përdorimit të teknologjisë së
informacionit nga punonjësit;
5. Kujdeset për mirëmbajtjen dhe zhvillimin e mëtejshëm të teknologjisë së informacionit në SUOGj
“Koço Gliozheni”;
6. Përgjigjet përpara Titullarit të Institucionit për dhënien e hollësive lidhur me funksionimin e sistemit
“Alpha”, mirëmbajtjen dhe përditësimin e faqes të internetit, ndjekjen e kontratave zhvilluese apo të
mirëmbajtjes për sistemet elektronike në pronësi të SUOGj “Koço Gliozheni”;
7. Kujdeset për instalimin dhe mirëmbajtjen e pajisjeve hardware dhe programeve të institucionit, si dhe
për grumbullimin dhe përpunimin e të dhënave sipas standardeve, me qëllim që të mund të përmbushet
misioni i sektorit;
8. Propozon konceptimin dhe projektimin e sistemeve informatike për Institucionin, me qëllimin
realizimin e objektivave të Sektorit të Menaxhimit të Teknologjisë së Informacionit;
9. Siguron dhe ndjek me specialistët e sektorit, komentet dhe rekomandimet në raportet e bëra të
brendshme dhe të jashtme në fushën e teknologjisë së informacionit dhe harton propozime të ndryshme,
të cilat do t’i mundësojnë sektorit që të arrijë përmbushjen e misionit të tij;
10. Siguron monitorim të performancës dhe zhvillimit profesional për punonjësit e sektorit;
11. Siguron menaxhimin e nevojave për përmirësimin e pajisjeve hardware dhe programeve për spitalin,
me qëllim që të ketë efektshmëri në arritjen e rezultateve të institucionit;
12. Siguron zhvillimin e një sistemi të qëndrueshëm të menaxhimit të informacionit, duke evidentuar
problematikat në kohë;
13. Mbikqyr administrimin dhe konfigurimin e sistemit “Alpha” dhe sistemeve të tjera nga ana teknike;
14. Siguron asistencë dhe udhëzime teknike për personelin (përdorues të sistemit) në lidhje me
problematikat e hasura gjatë përdorimit;
15. Siguron funksionimin e përditësimit me informacion, foto, dokumenta etj të faqes https://suogjkgliozheni.gov.al/ në mënyrë që të arrihen qëllimet dhe objektivat e përgjegjësitë e spitalit sipas
kërkesave të miratuara;
16. Siguron mirëmbajtjen e pajisjeve hardware të personelit dhe në dhomën e serverave pranë Institucionit,
përkatësisht DNS/AD server, Centralin Telefonik, Sistemin e vëzhgimit të kamerave, routerin qëndror
të institucionit, pajisjet ndërlidhëse me Institucionet e tjerë, burimi i ushqimit alternativ, core Switch etj;
17. Siguron parashikimin e nevojave hardware dhe software për përmirësimet e sistemeve të tjera;
18. Mban kontakte me specialistët e teknologjisë së informacionit (IT);
19. Ruan komunikimin e vazhdueshëm me ekspertë të AKSHI-it, si dhe të AKEP për garantimin e
funksionimit pa ndërprerje të shërbimit të internetit, të domain-eve në përdorimin e internetit;
20. Përgjegjësi i Sektorit të Menaxhimit te Teknologjisë, i merr vendimet në përputhje me kuadrin ligjor,
procedurat dhe standardet në fuqi, në Republikën e Shqipërisë dhe rregulloret e veprimtarinë e Spitalit;
21. Kryen detyra të tjera sipas profilit të punës të ngarkuara nga Drejtoria e Spitalit
Kandidatët duhet të plotësojnë këto kushtet:

a) Të jetë shtetas Shqipëtar.
b) Të ketë zotësi të plotë për të vepruar;
c) Të përmbushë kërkesat ligjore për nivelin arsimor dhe të zotërojë aftësitë e nevojshme profesionale për vendin përkatës të punës;
d) Të jetë në kushte shëndetësore për  të kryer detyrat përkatëse;
e) Të mos jetë dënuar për vepra penale dhe të mos ketë proces në prokurori apo gjykatë;
f) [bookmark: _GoBack]Të mos jetë pushuar më parë nga administrata e SUOGj ”Koҫo Gliozheni”-nit apo Shërbimi Civil për thyerje të disiplinës a shkelje të tjera serioze;
g) Diplomë e Arsimit të Lartë, Master Shkencor;
h) Eksperiencë pune jo më pak se 5 vjet;
i) Ҫertifikata, Kualifikimet, Trajnime përbëjnë avantazh;
j) Aftësi manaxhuese dhe analizuese.

Dokumentacioni i kërkuar:
Të interesuarit duhet të paraqesin dokumentat pranë S.U.O.Gj. "Koço Gliozheni", Tiranë brenda datës 22 korrik deri më 3 gusht 2026, si më poshtë:
a. Kërkesë me shkrim për t’u punësuar; 
b. Jetëshkrimi i plotësuar (CV); 
c. Diplomë (për diplomat e marra jashtë Republikës së Shqipërisë të përcillet njehsimi nga Ministria e Arsimit) dhe Listë notash(të noterizuar); 
d. Çertifikata Profesionale;
e. Çertifikatë për gjuhët e huaja apo kualifikime të ndryshme; 
f. Referencë pune nga vendi ose vendet e punës ku ka punuar; 
g. Librezën e Punës ose (fotokopje të noterizuar) që vërtetojnë eksperiencën në punë; 
h. Çertifikatë Kompjuteri; 
i. Çertifikatë familjare; 
j. Fotokopje e kartës së identitetit (ID); 
k. Dëshmi penaliteti ( të datojë brenda 3 muajve të fundit); 
l. Raport mjekësor për aftësi në punë (të datojë brenda 3 muajve të fundit). 
Të gjitha dokumentat duhet të jenë origjinale ose fotokopje të noterizuara. Dokumentat të dorëzohen në zarf të mbyllur, i cili protokollohet.
Mënyra e vlerësimit të kandidatëve :

Kandidatët do të vlerësohen në lidhje me dokumentacion e dorëzuar, lidhur me kriteret, përvojën dhe kualifikimet e lidhura me fushën e pozicionit të punës, si dhe gjatë intervistës me gojë, lidhur me njohuritë mbi fushën, aftësitë, eksperiencën e mëparshme, kompetencën, motivimin dhe pritshmëritë në lidhje me përshkrimin e pozicionit të punës. 
Totali i pikëve është 40 dhe do të kryhet sipas tabelës së Shtojcës 1 miratuar me vendim bordi Nr. 3, datë 16.12.2022 për “Për miratimin e ndryshimeve në strukturën organizative të SUOGj “Koço Gliozheni”
 (bashkëlidhur njoftimit).

Dalja e rezultateve të konkurimit dhe komunikimi i tyre
Në përfundim të vlerësimit të kandidatëve, S.U.O.Gj. "Koço Gliozheni" do të shpallë fituesin në faqen e vet zyrtare. Fituesi do të njoftohet edhe nëpërmjet kontakteve të shënuara në aplikimin e paraqitur nga ana e këtij të fundit.

